Goose Valley X7 | LekkeSlaap
Goose Valley X7 is 'n goed onderhoude selfsorgwoonstel op die boonste verdieping in die veilige Goose Valley Gholflandgoed. Die landgoed spog met 'n Gary Player-ontwerpte gholfbaan met 18 putjies, 'n omheinde swembad, 'n tennis- en muurbalbaan, 'n restaurant, 'n Pro-gholfwinkel, veilige 24 uur-toegangsbeheer, en WiFi by die klubhuis.
Die woonstel het slaapplek vir 4 gaste en beskik oor 2 slaapkamers, 2 badkamers, en 'n oopplan-kombuis, -eetarea en -leefarea. Die eerste slaapkamer het 'n dubbelbed, 'n en suite-badkamer met 'n stort, en 'n TV. Die tweede slaapkamer het 2 enkelbeddens en die tweede badkamer het 'n stort en 'n toilet.
Die kombuis is goed toegerus vir selfsorg en sluit 'n ontbyttoonbank met stoeltjies in. Daar is 'n TV in die gerieflike sitkamer en dit bied toegang tot 'n stoep met lieflike uitsigte.